Partidul lui Frans Timmermans câștigă alegerile europarlamentare în Olanda

Rezultatele exit poll realizate de Ipsos îi clasează pe primul loc pe social-democrații olandezi ai lui Frans Timmermans.

Potrivit datelor afișate joi seară, PvdA, parte a grupului socialiștilor europeni, a obținut 18% la alegerile pentru Parlamentul European, care au început mai devreme în Olanda față de celelalte țări.

Scorul relevă totodată și un progres considerabil înregistrat de formațiunea lui Timmermans la europenele din 2019 față de scrutinul din 2014.

Acum 10 zile, Rovana Plumb, prima pe lista PSD la europarlamentare, îl ironiza pe Frans Timmermans, sugerând că se partidul său se zbate să treacă pragul pentru a putea intra în Parlamentul European. „În ceea ce priveşte candidatul pentru funcţia de preşedinte al Comisiei Europene. Să vedem dacă partidul din care face domnul Timmermans va trece pragul în Olanda. Sigur că PES îl susţine pe domnul Timmermans, dar să vedem rezultatele din 26 mai”, declara Rovana Plumb.

Mai jos, rezultatele din Olanda, conform exit poll IPSOS:

PvdA-S&D: 18% (+9)

VVD-ALDE: 15% (+3)

CDA-EPP: 13% (-2)

FvD-ECR: 11% (+11)

GL-G/EFA: 10% (+3)

CU-SGP-ECR: 8%

D66-ALDE: 6% (-9)

PVV-ENF: 4% (-9)

SP-LEFT: 4% (-6)

50+-EPP: 4% (+1)

PvdD-LEFT: 3% (-1)

+/- vs. 2014 election #EP2019

Sursa Foto: Flickr, PES